**Veni-va din nou primăvara**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veni-va din nou primăvara

...

Și cu florile ei de salcâm,

Veni-va din nou primăvara,

Să stăm amândoi până seara

Sorbind al naturii parfum!

...

Cum se strâng pe valuri de vânt

Tu, vei vedea iarăși norii,

Când cerul e săgetat de cocorii

Ce se întorc la vechiul pământ!

...

Și poate pe creste de munți

Vedea-vei rămase zăpezi,

Când pomii înfloriți în livezi,

Par bătrâni frumoși și cărunți!

...

Și vom merge pe maluri ape,

Cerul să-l privim în oglindă,

Primăvara pe noi ne cuprindă

În albastrul adânc și aproape!